বিয়ে করে ফেললেন ধনুশ-ম্রুণাল?

ওয়েব ডেস্ক: সুপারস্টার ধনুশ (Dhanush) এবং বলিউড অভিনেত্রী ম্রুণাল ঠাকুরকে (Mrunal Thakur) ঘিরে সম্প্রতি প্রেমের গুঞ্জন তুঙ্গে। কয়েক দিন আগে সোশ্যাল মিডিয়ায় জোর চর্চা শুরু হয় যে, ২০২৬ সালের ১৪ ফেব্রুয়ারি নাকি বিয়ে করতে চলেছেন এই তারকা জুটি। এরই মধ্যে নতুন করে আলোচনায় এসেছে একটি ভাইরাল ভিডিও।

গত কয়েকদিন ধরে নেটপাড়ায় একটি ভিডিও দাবানলের মতো ছড়িয়ে পড়েছে, যেখানে দেখা যাচ্ছে প্রথাগত দক্ষিণ ভারতীয় রীতি মেনে বিয়ে করছেন এই দুই তারকা। ধনুশ পরে আছেন সোনালি পাড়ের সাদা ধুতি ও শার্ট, আর ম্রুণালকে দেখা যাচ্ছে গাঢ় মেরুন রঙের শাড়িতে।ভিডিয়োটি দেখে এক নজরে চমকে উঠেছেন খোদ অনুরাগীরাও। কারণ, সেখানে উপস্থিত থাকতে দেখা যাচ্ছে থলপতি বিজয়, অজিত কুমার, দুলকার সলমন, তৃষা কৃষ্ণান ও শ্রুতি হাসানের মতো মহাতারকাদেরও। দাবি করা হচ্ছে, গত ২২ জানুয়ারি চেন্নাইতেই নাকি গোপনে বিয়ে সেরেছেন তাঁরা। ছবির ক্যাপশনে বিস্তারিত লেখা, ‘চারহাত এক হল ম্রুণাল-ধনুষের। চেন্নাইতে বসেছিল তাঁদের বিয়ের আসর। আত্মীয়-বন্ধু ও ঘনিষ্ঠজনেদের উপস্থিতিতে চারহাত এক হয়েছে তাঁদের।

আরও পড়ুন: বলিউড পেরিয়ে হলিউড! জেনিফারের সঙ্গে বিক্রান্ত?

প্রথম নজরে ভিডিওটি একেবারে বাস্তব বিয়ের দৃশ্য বলেই মনে হয়। তবে পরে জানা যায়, এটি সম্পূর্ণই কৃত্রিম বুদ্ধিমত্তা বা এআই প্রযুক্তিতে তৈরি একটি ভুয়ো ভিডিও।